[{"text_idx": "#000000", "text": "\u201cAlivorte\u201d de Marco Lucchesi: nova libro senpage els\u0302utebla c\u0302e UEA"}, {"text_idx": "#000002", "text": "En la vortoj de Paulo Se\u0301rgio Viana \u201cAlivorte\u201d estas \u201cverko konstruita kun nekutima kurag\u0302o kaj kun la rigardo fiksita al la libereco situanta ie for, staranta c\u0302e la horizonto. En g\u0302i sidas poemoj el teksturo minerala kaj gusto petala. Iuj versoj estas nur unuvortaj, disaj, aerecaj kaj aromaj. Au\u0306dacaj versoj. Aliaj estas versoj mozart-ece muzikaj, kvazau\u0306 rondelaj, kvazau\u0306 harpsonaj. Inter tiuj s\u0302vebantaj poezieroj sin kas\u0302as io direnda, sed neniam dirata, io sentebla per la koro, sed ne per la oreloj. Sur c\u0302i tiuj pag\u0302oj sidas ankau\u0306 ideoj raciaj kaj konsciaj, kaj tamen forte utopiecaj. La au\u0306toro ne timas utopion. Male, li scias, ke utopio vicig\u0302as inter la plej bezonataj aferoj en nia malg\u0302oja mondo en la 21a jarcento. Li celas la plej radikalan utopion, tiun de homo, kiu sin j\u0302etas en abismon; tiun de donkih\u0302oto; tiun de sag\u0302a, migranta antikva kavaliro, kiu serc\u0302adas neniam atingotan belon\u201d."}, {"text_idx": "#000003", "text": "Lau\u0306 la intenco de la au\u0306toro la lanc\u0302o de la libro ankau\u0306 omag\u0302as la sepcent jarojn de la morto de Dante Alighieri. Lucchesi estas kuratoro de la ekspozicio \u201cDante 700 anos: os olhos de Beatriz\u201d (\u201cDante 700 jarojn: la okuloj de Beatrico\u201d), kiu estis inau\u0306gurita de la itala ambasadoro en Brazilo, Francesco Azzarello, kadre de la 21a Semajno de la Itala Lingvo en la Mondo. La ekspozicio viziteblas inter la 19a de oktobro kaj la 17a de decembro 2021 en la Nigra Salono de la Nacia Parlamento de Brazilo, en la c\u0302efurbo Braziljo."}, {"text_idx": "#000004", "text": "La disponigo de la libro \u201cAlivorte\u201d c\u0302e estas frukto de kunlaboro de Marco Lucchesi kun Brazila Esperanto-Ligo (BEL), Esperanto-Asocio de San-Pau\u0306lo (EASP) kaj Asocio Esperantista de Rio-de-J\u0302anejro (AERJ\u0302), al kiuj UEA kore dankas nome de la komunumo."}, {"text_idx": "#000008", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000009", "text": "Demonstraj versioj de \u201cLa Ondo\u201d"}, {"text_idx": "#000010", "text": "Musklaku la kovrilon por legi pliajn informojn."}]